L’equip d’ADERES de Bàsquet es classifica per a la final del Campionat de la Lliga Autonòmica de la FEDICV
2025-07-24

Aquest cap de setmana ha sigut intens per a l’ADERES Burjassot ja que han sigut els amfitrions, en el Pavelló Cobert del municipi, de la celebració de la jornada de classificació de bàsquet de la Lliga Autonòmica de la Federació Espanyola d’Esports per a Persones amb discapacitat intel·lectual de la Comunitat Valenciana (FEDICV).

Després de caure derrotat en el primer partit, contra el Alter, ADERES va remuntar i es va alçar amb la victòria en les seues trobades contra el la Vila Joiosa i l’Elx.

Aquestes dues victòries li han valgut per a classificar-se per a la final del campionat que es jugarà dissabte que ve 18 de maig a la Vila Joiosa.